Dubayda Ramazon oyi arafasida tilanchilarga qarshi kurash boshlandi

Dubay amirligi Ramazon oyi kirib kelishi munosabati bilan tilanchilarga qarshi kurash aksiyasini boshladi. Bu haqda UAE Inside xabar bermoqda. 

Bu oyda kishilarning muruvvatidan foydalanib qolishni istaganlar soni bir necha karra ko‘payishi kuzatilgan. Politsiya fuqarolar qo‘ng‘iroq qilishi va qonun buzilishi holatlari haqida ma’lum qilishi uchun maxsus telefon liniyasini tashkil etdi. 
Aksiya 21-may, yakshanba kuni boshlandi. Huquq-tartibot idoralari fuqarolar osoyishtaligini saqlash uchun bir necha patrul otryadlarini ham ajratdi.